**Ministru kabineta noteikumu projekta**

**„Noteikumi par Latvijas būvnormatīvu LBN 243-15 „Sašķidrinātās naftas gāzes iekšējo un ārējo gāzesvadu sistēma”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 243 -15 „Sašķidrinātās naftas gāzes iekšējo un ārējo gāzesvadu sistēma”” (turpmāk – būvnormatīvs) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta „Noteikumi par Latvijas būvnormatīvu LBN 243 -15 „Sašķidrinātās naftas gāzes iekšējo un ārējo gāzesvadu sistēma”” mērķis ir noteikt tehniskās prasības sašķidrinātās naftas gāzes iekšējo un ārējo gāzesvadu sistēmām. Būvnormatīvs nosaka tehniskās prasības sašķidrinātās naftas gāzes iekšējo un ārējo gāzesvadu sistēmas ar maksimālo darba spiedienu līdz 1,6 MPa (16 bar) projektēšanai, darbiem un pieņemšanai ekspluatācijā. Sašķidrinātā naftas gāze ir ogļūdeņražu vieglās frakcijas, kas veido propāns un butāns vai to abu kombināciju gāze. Šī būvnormatīva izpratnē gāzes iekšējo gāzesvadu sistēma ir gāzes cauruļvadu sistēma (gāzes regulēšanas iekārtas, caurules, veidgabali, noslēgierīces, vārsti, izpūšanas sveces u.c. no ievada noslēgierīces līdz gāzes iekārtai) un gāzes iekārta. Savukārt gāzes ārējo gāzesvadu sistēma ir gāzesvadi, noslēgierīces, iekārtas, aparatūra no pievienošanās vietas tvertnei vai tvertņu grupai līdz iekšējo gāzesvadu sistēmai.Lai uzlabotu būvnormatīvu uzskatāmību pašlaik spēkā esošie Latvijas būvnormatīvi LBN 241-03 "Iekšējās gāzesvadu sistēmas un gāzes iekārtas" kā arī LBN 242-02 “Gāzes sadales un lietotāju ārējie tīkli” sadalīti uz jaunajiem būvnormatīviem dabasgāzei un jauno būvnormatīvu sašķidrinātajai naftas gāzei.  Turklāt jaunajā būvnormatīvā paredzēts, ka Gadījumos, kad gāzapgāde ir ar sašķidrināto naftas gāzi un plānota pāreja uz apgādi ar dabasgāzi, gāzesvadi ir jāprojektē tā, lai tos būtu iespējams vēlāk izmantot dabasgāzei.Būvnormatīvā izmantotie termini un skaidrojums ir atbilstošs Būvniecības likumam un citiem saistošajiem normatīvajiem aktiem. Iekšējo un ārējo gāzesvadu sistēmu projektē, darbus veic un nodod ekspluatācijā tā, lai nodrošinātu tās drošu un nepārtrauktu apgādi ar gāzi, energoefektīvu un inženiertehniskās kvalitātes principiem atbilstošu lietošanu visā tās ekspluatācijas laikā, kā arī nodrošinot atbilstību būvei izvirzāmajām būtiskajām prasībām, kā normatīvajiem aktiem par spiedieniekārtām un to kompleksiem. Būvnormatīvā tā izpildei uzskaitīti vairāki piemērojamie standarti. Jāņem vērā, ka gāzes aparātiem ir saistoši arī tādi normatīvie akti, kā Ministru kabineta 2001.gada 10.aprīļa noteikumi Nr.163 „Noteikumi par iekārtām, kurās tiek izmantots gāzveida kurināmais”. Gāzes aparātu energoefektivitātei saistoši ir tādi ES tiesību akti, kā Regula Nr. 811/2013 (2013. gada 18. februāris), ar ko Eiropas Parlamenta un Padomes Direktīvu 2010/30/ES papildina attiecībā uz telpu sildītāju, kombinēto sildītāju, telpu sildītāja, temperatūras regulatora un saules enerģijas iekārtas komplektu un kombinētā sildītāja, temperatūras regulatora un saules enerģijas iekārtas komplektu energomarķējumu, Regula Nr.812/2013 (2013. gada 18. februāris), ar ko Eiropas Parlamenta un Padomes Direktīvu 2010/30/ES papildina attiecībā uz ūdenssildītāju, karstā ūdens tvertņu un ūdenssildītāja un saules enerģijas iekārtas komplektu energomarķējumu, un Direktīva Nr.2009/125/EK (2009. gada 21. oktobris), ar ko izveido sistēmu, lai noteiktu ekodizaina prasības ar enerģiju saistītiem ražojumiem.Tulkojums valsts valodā obligāti piemērojamiem Latvijas nacionālajiem standartiem tiks nodrošināts Latvijas Nacionālās standartizācijas institūcijas „Latvijas standarts” interneta mājaslapā līdz 2016.gada 1.jūlijam. |
|  3. | Projekta izstrādē iesaistītās institūcijas | Ekonomikas ministrija |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums var ietekmēt jebkuru personu, kura vēlas projektēt, būvēt vai nodot ekspluatācijā sašķidrinātās naftas gāzes iekšējo un ārējo gāzesvadu sistēmas ar maksimālo darba spiedienu līdz 1,6 MPa (16 bar). Regulējums attiecas uz būvspeciālistiem. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un institūcijām projekta tiesiskais regulējums nepalielina administratīvo slogu un veicamo darbību apjomu. |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par būvnormatīva pārstrādi sabiedrība tika papildus informēta Ekonomikas ministrijai ievietojot projektu mājaslapāBūvnormatīvā paredzētais tiesiskais regulējums nemaina būtiski līdzšinējo spēkā esošo regulējumu.Būvprojekta saturs apspriests dabasgāzes un sašķidrinātās naftas gāzes nozares speciālistiem. |
| 2. | Sabiedrības līdzdalība projekta izstrādē  | Par būvnormatīva pārstrādi sabiedrība tika papildus informēta Ekonomikas ministrijai ievietojot projektu mājaslapā Būvprojekta saturs apspriests dabasgāzes un sašķidrinātās naftas gāzes nozares speciālistiem. |
| 3. | Sabiedrības līdzdalības rezultāti  | Izteiktie nozares speciālistu ieteikumi tika ņemti vērā, izstrādājot būvnormatīvu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to būvnormatīva izpilde neietekmēs institūciju cilvēkresursus. |
|  3. |  Cita informācija | Nav. |

*Anotācijas III, IV un V sadaļa - projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

26.06.2015. 15:54

798

J.Čudars,

67013248, Janis.Cudars@em.gov.lv